CELEX: E2016J0019
Language: hr
Date: 2017-11-27 00:00:00
Title: Presuda Suda оd 27. studenoga 2017. u predmetu E-19/16 – Thorbjørn Selstad Thue kojeg podupire Norveški policijski savez (Politiets Fellesforbund) protiv norveške vlade (Direktiva 2003/88/EZ – Zaštita sigurnosti i zdravlja radnika – Radno vrijeme – Putovanje do radnog mjesta koje nije zaposlenikovo stalno ili uobičajeno radno mjesto i/ili iz njega)

5.4.2018   
            
            
               HR
            
            
               Službeni list Europske unije
            
            
               C 119/10
            
         PRESUDA SUDA
   оd 27. studenoga 2017.
   u predmetu E-19/16
   Thorbjørn Selstad Thue kojeg podupire Norveški policijski savez (Politiets Fellesforbund) protiv norveške vlade
   
      (Direktiva 2003/88/EZ – Zaštita sigurnosti i zdravlja radnika – Radno vrijeme – Putovanje do radnog mjesta koje nije zaposlenikovo stalno ili uobičajeno radno mjesto i/ili iz njega)
   
   (2018/C 119/11)
   U predmetu E-19/16 Thorbjørn Selstad Thue kojeg podupire Norveški policijski savez (Politiets Fellesforbund) protiv norveške vlade – ZAHTJEV Sudu u skladu s člankom 34. Sporazuma među državama EFTA-e o osnivanju Nadzornog tijela i Suda koji je podnio Vrhovni sud Norveške (Norges Høyesterett) u pogledu tumačenja članka 2. Direktive 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena, Sud, u sastavu Carl Baudenbacher, predsjednik i sudac izvjestitelj, Per Christiansen i Ása Ólafsdóttir (ad hoc), suci, presudio je 27. studenoga 2017. kao u izreci:
   
               1.
            
            
               Potrebno vrijeme koje zaposlenik, kao što je podnositelj žalbe, na zahtjev poslodavca, utroši na putovanje do radnog mjesta koje nije njegovo stalno ili uobičajeno radno mjesto i/ili iz njega izvan uobičajenog radnog vremena i radi izvršenja svojih aktivnosti ili dužnosti na tom drugom mjestu, smatra se „radnim vremenom” u smislu članka 2. Direktive 2003/88/EZ.
            
         
               2.
            
            
               Ne zahtijeva se procjena intenziteta količine posla koji se obavlja tijekom putovanja.
            
         
               3.
            
            
               Učestalost tih putovanja nije važna, osim ako im svrha nije prijenos radnog mjesta zaposlenika na novo stalno ili uobičajeno radno mjesto.